Atac informàtic a Barcelona Serveis Municipals\nL'empresa assegura que quan van detectar l'intent d'intrusió van suspendre alguns serveis de forma preventiva i que ara els estan reobrint un a un per motius de seguretat\nRedacció | dimarts, 19 d'octubre del 2021, a les 10.00\nUn atac informàtic a Barcelona Serveis Municipals (B:SM) ha posat en alerta l’empresa municipal. Segons ha avançat Ràdio Estel, aquest dilluns han rebut “un intent d’intrusió informàtic” en el sistema que gestiona l’estacionament i la mobilitat sostenible que ha obligat a suspendre alguns serveis de forma preventiva per evitar que fossin piratejats i perdre’n el control. Segons fonts de l’empresa, s’han vist afectades les aplicacions Smou, SPRO, ONaparcar residents, serveis com el Bicing i la venda en línia d’entrades al Tibidabo, el Zoo i el Parc Güell. També informen que la situació està controlada i s’està treballant per restablir la total normalitat.\nAllau d’atacs informàtics i amenaces tecnològiques\nAquest atac informàtic arriba tot just una setmana després que la UAB fos víctima d’una intrusió que va obligar a anul·lar, fins i tot, algunes classes pràctiques. També aquest cap de setmana, han piratejat el compte d’Instagram de l’Hotel El Palace Barcelona.\n“Incidència controlada i acotada”\nSegons fonts de B:SM, quan es va detectar l’amenaça es va decidir desactivar durant unes hores serveis digitals com les aplicacions Smou i SPRO, que ja han recuperat la normalitat. També funciona sense problemes el Bicing, un servei que també es va veure afectat durant unes hores.\nL’empresa municipal assegura que la “incidència està controlada i acotada” i que treballen per restablir la total normalitat al més aviat possible.\nDe fet, el servei informàtic està treballant per restablir amb seguretat aquests serveis. Per això, segons explica B:SM, s’estan recuperant un a un.\nSense venda d’entrades en línia\nCom a conseqüència d’aquesta aturada del servei encara no es poden comprar entrades en línia als webs del Tibidabo, el Zoo de Barcelona i el Parc Güell. No obstant això, la venda presencial funciona correctament per anar al Zoo i al Parc Güell. El parc d’atraccions només obre en cap de setmana en aquesta època.\nTampoc no funciona, de moment, l’aplicació OnAparcar residents, que permet emetre el tiquet d’estacionament als residents d’una àrea verda. Per això des de B:SM recomanen als usuaris que facin servir els parquímetres habilitats al carrer per renovar el tiquet.\n— aplicacions — B:SM — Parc d'Atraccions del Tibidabo — Parc Güell — tecnologia — Zoo de Barcelona


El Badiu dels Micacos: Llibertat de coacció\n(Encetem un micaco repressiu…)\nEl señor ministro del interior ens assegurava l'altra dia que limitar el dret a la llibertat d'expressió dels fiscals i els jutges garanteix que puguin realitzar la seva funció de forma correcte i independent. O sigui, el señor ministro del interior justifica que es retalli un dret fonamental en la democràcia a certs col·lectius. El señor ministro ens pensa que som babaus.\nAquestes declaracions les fa quan un membre ha fet unes declaracions que, lluny de ser il·legals, si que es contraposen amb les tesis defensades pel Gobierno de España i, sobretot, pel partit polític que les ocupa. O sigui, el Gobierno Español (poder executiu) justifica que es foti fora a un fiscal en cap (poder judicial) per uns raonaments personals que es contraposaven amb les idees del Gobierno i del partit que l'ocupa (ideologia).\nI això, com a mínim, fa saltar pels aires aquell concepte de separació de poders en l'estat de dret que garanteix la Constitución Española i vulnera la llibertat d'expressió i d'ideologia que ha de tenir garantit qualsevol ciutadà.\nSi el señor Ministro del Interior està tan preocupat de que jutges i fiscals facin la seva feina amb independència hauria de mirar d'eliminar qualsevol rastre de pressió política tant en els processos judicials com en els procediments de designació de jutges i fiscals. Quantes vegades, per exemple, no hem llegit les picabaralles polítiques alhora d'elegir els membres del Tribunal Constitucional ?\nPerò el més greu de tot és que si es justifica que un fiscal o jutge tingui retallada la llibertat d'expressió… qui ens garanteix a tots els demés que tenim la nostra assegurada ? Perquè tal com estan les coses sembla ben bé que dintre de poc m'hauré de dedicar a parlar de verdura en aquest blog i a dir coses com "el bròquil s'esta florint, tu ja m'entens; s'ha acabat el bròquil, tu ja m'entens…."\nPublicat per Carquinyol a 00:00 Ubicació: Justícia\nL'has anomenat: el tribunal constitucional. És el precedent. Tot i tenir nom de tribunal no deixar de ser un lloc de decisions polítiques.\nAquí es tracta de: si penses com jo i dius el que m'interessa ets dels bons i pots dir el que et sembli (amenaces incloses) però si el que dius no és el que jo penso: a callar i fora! Molt demòcrates ells!\n11 de març, 2013 15:16\nAra es quan ens diuen que ens retallen les nostra llibertat d'expressió també per culpa de la crisi...\n12 de març, 2013 08:13\nLes solucions a la crisi


Un mal tercer quart no impedeix que l'Artés sumi una nova victòria a casa - Regió7 :: El Diari de la Catalunya Central\nARTÉS 75 68 MARISTES ADEMAR\nUn mal tercer quart no impedeix que l'Artés sumi una nova victòria a casa\nA la represa els bagencs van sortir a la pista amb poca tensió i van cometre imprecisions\nEl Club Bàsquet Artés va aconseguir una nova victòria a la seva pista, en aquesta ocasió davant el Maristes Ademar badaloní, al qual es va imposar per un resultat final de 75-68. En el primer quart, els jugadors dirigits per Toni Manyosas van oferir un gran nivell de joc i van trobar bones seleccions de llançament. Això els va fer agafar una renda de cinc punts al final del període (19-14). En el segon, la tònica va ser pràcticament la mateixa i es va arribar al descans amb un 41-29.\nA la represa els bagencs van sortir a la pista amb poca tensió i van cometre imprecisions. Això va fer que els visitants, que van endurir la defensa, clavessin un parcial de 0-12 i es posessin per davant. Després, els artesencs van reaccionar i van acabar guanyant.


Què trobarem de nou aquest any a Biocultura? | ets el que menges\nBiocultura és la Fira on, cada any, tots els apassionats del sector ens veiem les cares, descobrim empreses ecològiques noves i assistim a conferències reveladores i a showcookings d'aquells xefs a qui ja seguim durant l'any. Com sempre, la Fira continua creixent i la guia d'activitats és una llista inacabable de propostes que ens plantegen quatre dies molt atapeïts. Us recomano que agafeu paper i bolígraf i us organitzeu bé perquè no se us oblidi res.\n6 de maig 2015 | Actualitzat el 8 de maig 2015 per Núria Coll\nEls que ja la visitem any rere any ens agrada descobrir les novetats que la Fira ha preparat i també les novetats pel que fa a productes dels expositors. Enguany, l’organització estrena Planeta Moda. El dissabte dia 8 hi haurà xerrades sobre moda sostenible, tints naturals, anàlisi sobre el model de negoci de la moda ecològica, del cotó, etc.\nUna altra de les apostes són les tendències més actuals de l’alimentació saludable com ara el concepte raw food, que es desplegarà a través de showcookings. En aquestes sessions es demostrarà, entre d’altres coses, que el raw food no són només aliments crus.\nUna altra de les grans apostes d’enguany és explicar bé el concepte gluten free, que està estenent-se a les prestatgeries dels supermercats. Cal explicar que no hauríem d’abusar d’aquests productes, ja que són molt processats i sovint porten massa additius. Natureco oferirà una xerrada el dissabte dia 9 titulada “Alimentació sense gluten, només per a celíacs?” en què es presentaran els productes de l’empresa Schnitzer (i que distribueix Natureco), que elaboren amb cereals integrals saludables com el fajol, l’arròs, el mill o l’amarant, i no el blat de moro, el gra més utilitzat en els productes gluten free.\nUna de les marques catalanes que pren més força els darrers temps, REL, que es comercialitza a les botigues associades a la central www.bioconsum.com, presenta com a novetat diferents tipus de galetes d’espelta integral sense llet, sense ous, sense sucre (amb xarop d’atzavara) i sense llevat. N’hi ha de:\nTe verd i llimona\nAlgues i sèsam\nLlavors, cacau i ametlla\nGaletes salades de pipes\nCasa Amella és una empresa familiar nascuda a Castellterçol. Darrerament està agafant molta volada en el sector gràcies a les cremes de verdures elaborades només amb productes ecològics de temporada i sense cap additiu ni conservant, i ara presenta una nova crema de pastanaga Bio (al punt de caiena, depurativa i tonificant) i una crema de verdures Bio (amb coliflor verda, ceba i espinacs) – amb infusió d’herbes de la Provença – Digestiva.\nAmandin, líder en l’elaboració de caldos, sopes i llets vegetals, presenten el caldo Genmai Miso i la beixamel d’arròs, dues propostes que ja es comercialitzen des de fa dos mesos al mercat i que han tingut molt bona acollida.\nLa casa Vegetalia presenta un bon reguitzell de novetats entre les quals destaquen les kale chips i els superaliments VIR, la primera línia daliments desenvolupats segons els principis de la microbiota que aporten microorganismes regeneradors per a millorar la nostra flora intestinal. I una novetat també important de col·laboració: Vegetalia començarà a comercialitzar fruites i verdures de Can Perol\nSmileat és la nova marca d’alimentació infantil 100 % ecològica. Elaboren i comercialitzen potets de fruites, verdures, carn i peix provinents de l’agricultura i la ramaderia ecològica.\nCom cada any la cosmètica també té un paper importantíssim entre els expositors. Aquest any podreu descobrir productes cosmètics d’Oliva olivae com un protector labial. O bé els nous productes que presentarà la distribuïdora Naturscosmetika: raspalls de dents ecològics de Yaweco, lubricants íntims 100% naturals i vegans de BIOglide o protectors solars ecològics d’Ecorelle.\nI per posar un últim exemple d’entre les desenes de novetats que hi trobareu, la coneguda cooperativa Alternativa3 especialitzada en cafè de comerç just i que l’any 95 va crear la primera torradora de comerç just 100 % del país, proposa un cafè per als consumidors més cafeters: el cafè Forte, que inclou cafès Arabica d’Amèrica Central i Robusta de Tanzània. I també estrenen un nou te negre i un cacau pur per als més petits.\nSortegem 20 entrades dobles\nParticipa deixant un comentari al final d’aquest article i dient-nos què t’agrada i què t’interessa més de la Fira BioCultura.\n*Les entrades es poden utilitzar qualsevol dels quatre dies de Fira.\n*Podeu recollir la vostra entrada doble al mostrador de professionals de la Fira.


Butlletí número 540 (dijous 20/10/2011) - Continguts triats i enviats per Eugeni S. Reig\n2) Joan Tudela - Civisme lingüístic\n3) J. Leonardo Giménez - Omplim i no plenem\n4) II jornada d'estudi de l'IEVA dedicada a Manuel Sanchis Guarner\n5) III Jornada sobre el valencià. Pedagogia (llengua i literatura), ús social i normativa\n6) Maria R. Mariné - “Hi ha dos que no beurem mai ni 6-4 ni 14-68″\n7) Els Ciutat d´Alzira mantenen els 82.000 euros en premis\n8) Conferència de Santi Cortés: "Manuel Sanchis Guarner, vida i obra"\n9) Aspectes remarcables de la política lingüística de l’occità a Catalunya i a l’Aran\n10) Imma Merino - A més del doblatge\nArticle publicat en EL PUNT dilluns 10 d'octubre del 2011\nPublicat en el diari digital laMalla.cat dilluns 22 d'agost del 2011\n(Publicat al Diari de Barcelona el 9 de gener del 1992)\nArticle publicat en el diari Levante-EMV divendres 14 d'octubre del 2011\nOmplim i no plenem\nLa forma «plenar» està inserint-se en la parla d´alguns i algunes jóvens (i no tan jóvens), tant de valencianoparlants per via familiar com dels/de les que han aprés esta llengua en l´escola o en el carrer. És un calc innecessari que cal combatre perquè no cobrix cap mancança o necessitat comunicativa, com puga ser el cas de certs neologismes o accepcions o sentits relativament moderns, com ara l´ús intransitiu de «calfar» (els esportistes abans de jugar o competir) i altres. Eixa forma espúria, en compte d´«omplir», fa uns quants anys, sols era pròpia del llenguatge infantil, en alguns llocs, perquè és molt fàcil la derivació de «ple» a «plenar», però, abans, eixa «anomalia» no passava de la infància. De l´adolescència en avant, la relació generalitzada amb el món dels adults, els contes dels avis i els retrets per l´ús de «plenar» feien que s´usara prompte el tradicional «omplir». Però ara, a més, a causa de la derivació castellana de «lleno» a «llenar» s´ha convertit en una interferència que afecta jóvens de trenta i més anys, sobretot en pobles i ciutats grans, més afectats per la castellanització. La penetració de «plenar» amenaça ja la llengua escrita (i la cantada) perquè ja s´ha pogut vore, en un mitjà de comunicació escrit, un subtítol que deia «Xavi Castillo va plenar l´auditori municipal», encara que en el cos de la notícia, l´autora utilitzava la forma genuïna, «Xavi Castillo va omplir l´auditori municipal», senyal que els titulars els havia fet una persona afectada per la interferència. I deia que «plenar» també ha invadit la llengua cantada. Per exemple en la cançó Records, l´excel·lent conjunt Obrint Pas, se´n prenen la llicència i canten «Tantes vesprades que hem plenat, Tantes places que vam plenar». Els diccionaris registren la forma «emplenar», encara que remeten a «omplir». El DCVB indica que és «paraula viva» en el Rosselló, Conflent, Cerdanya, Empordà, etc. En el llenguatge administratiu solen usar-se les dos formes indistintament, «Empleneu el formulari», o «Òmpliga l´imprés». Això sí, els formularis s´omplim o s´emplenen. Mai es «complimenten», perquè «complimentar» és «fer o adreçar un compliment, una salutació, felicitar, etc.».\nII jornada d'estudi de l'IEVA dedicada a Manuel Sanchis Guarner\n"LA VALL D'ALBAIDA: DES DE SANCHIS GUARNER I ENRIC VALOR A L'EDICIÓ ACTUAL DE LLIBRES"\nL'IEVA (Institut d'Estudis de la Vall d'Albaida) homenatja enguany Enric Valor i Sanchis Guarner, amb ocasió del Centenari del seu naixement, per la seua especial relació amb la Vall d’Albaida. Per això hem organitzat tres Jornades al llarg de l’any amb la col·laboració de l’Acadèmia Valenciana de la Llengua, la Universitat de València, l'Associació Cultural La Nostra Terra, la Conselleria de Cultura i tres ajuntaments de la comarca. Diferents especialistes en l’obra dels dos homenots i alguns escriptors de la comarca hi col·laboraran. La tercera jornada, el dia 26 de novembre, dissabte, estarà dedicada a la situació actual de l’edició literària al País Valencià en general i a la Vall d’Albaida en particular. La primera Jornada, dedicada a Enric Valor, es va celebrar a Agullent el 12 de juny passat.\nII JORNADA, dedicada a Manuel Sanchis Guarner:\n10.00-14.00 hores: Taula redona sobre La vida i l’obra de Manuel Sanchis Guarner, el mestre dels valencians, amb la intervenció de:\nA les 14.00 hores, dinar de germanor al mateix Centre Cultural. Aquells que s’hi vulguen quedar a dinar ho haurien de comunicar al telèfon 670965692 un dia abans, el 21 d’octubre. Preu del dinar: 12,00.- euros.\nUNA MOSTRA DE LA POESIA VALENCIANA DELS SEGLES\nA càrrec de Lluís Alpera.\nAgullent, 21 d’octubre de 2011\nAuditori Josep Maria Bru - Casa de la Cultura\nDe 20.15 a 21.30 hores.-\nIII Jornada sobre el valencià.\nPasseig Lepant, s/n\nDia 22 d’octubre del 2011, dissabte\n1. 9,30-10: recepció dels assistents\n2. 10: Inauguració de l’acte i lliurament dels premis. Intervindran: un representant de Taula, l’alcalde i el regidor de cultura de l’ajuntament de Tavernes, un representat de cada entitat que subvenciona els premis (l’Acadèmia valenciana de la Llengua i la Caixa Popular).\na. ¿Com s’ensenya el valencià? La perspectiva d’una alumna castellanoparlant, de M. Carmen Barcos (Universitat de València, Ajuntament d’Almàssera/Museu de L’Horta)\n3. A les 11, presentació de tres comunicacions:\na. Josep Vicent Cabrera: Les subordinades adverbials: un tipus fantasma\nb. Josep Enric Moreno Baldoví: Les flexions verbals en l’ensenyament\nc. Joan Castellano: L’apitxat : entre el rigor i els prejudicis\n4. A les 12, presentació de tres comunicacions\na. Maite Amat Vidal: Reptes i entrebancs d’un docent del valencià en secundària\nb. Abelard Saragossà: ¿Com s’ensenya el valencià? El valencià en un manual de les Universitats valencianes\nc. J. Leonardo Giménez i Jordi Giménez: Aportacions de Ferrer Pastor al model lingüístic valencià\n5. A la 1, treballs didàctics i presentació de llibres:\na. Pura Santacreu i Estefania Grau: www.treballantliteratura.com (presentació del treball didàctic)\nb. López Quiles, Antoni (2008). Literatura i espiritualitat. La resposta de Corella davant Déu i l’home. València: Institució Alfons el Magnànim\nc. Llorca Abad, Germà (2010). Els Escrits Pericana. Alcoi: Autoedició.\n6. A la 1,45, presentació de la web de Taula, per Estefania Grau\nEn acabar la Jornada, dinar de germanor al restaurant Casa Tomàs.\nPublicat en el blog PUNYETERA LLENGUA dimarts 16 d'agost del 2011\n"Hi ha dos que no beurem mai ni 6-4 ni 14-68"\nDos cervesers de cap a peus no beuen mai clara, però és que el meu company i jo fins i tot ens estem plantejant deixar de beure res que porti el cognom Damm. Ja n’hi ha prou. Com pot ser que ella, la tan nostrada, la que competeix per ser la catalana per excel·lència, hagi pogut fer una cosa així. I parlo tant de la Damm com de TV3. La nostra televisió i la nostra cervesa estan contribuint de manera decisiva a la castellanització del català. Sí, l’anunci és molt graciós. I el passen una vegada i una altra, i el mal d’orella de sentir “hi ha dos” en lloc de “n’hi ha dos” cada cop és més insuportable. Els hauria de caure la cara de vergonya. Als de la cervesa, perquè corregir això no costa gens, i a TV3, per no obligar-los a fer-ho.\nQui paga mana, ja se sap. Llàstima que en el cas de la televisió pública això no es compleixi, perquè resulta que n’hi ha uns quants (gairebé set milions) que no hi tenen res a dir. És el pitjor que ens pot passar. No ens podem permetre que un error així es repeteixi una vegada i una altra, cada dia, a tota hora, plogui o faci sol. Que els apronòmics siguin majoria és una qüestió de temps i de cap manera la televisió pública pot contribuir a accelerar aquest procés.\nSort que els joves cada cop miren menys la televisió. Si més no, de manera convencional. La televisió a la carta és el futur, i els blocs d’anuncis tal com els coneixem estan a punt de passar a la història (almenys és el que voldríem molts). Ara bé, d’incompetents sembla que n’hi continuarà havent. I en causes com aquesta la força que tenim per neutralitzar-los és poca. Que jo i el meu company deixem de beure cervesa Damm sembla que no servirà de gran cosa. Us convido a fer el mateix fins que no es deixi d’emetre aquest anunci.\nPublicat en el diari Levante-EMV divendres 14 d'octubre del 2011\nEls Ciutat d'Alzira mantenen els 82.000 euros en premis\nGuardons com el de teatre o el de narrativa juvenil baten rècords en obres presentades per al certamen de l'11 de novembre\nA pesar del temps de retalls en què vivim, els Premis Literaris Ciutat d'Alzira mantindran enguany la mateixa dotació econòmica. Les diverses institucions patrocinadores d'estos reconeguts guardons, impulsats per l'alzirenya Edicions Bromera, han garantit la mateixa aportació econòmica que l'últim any, que ascendeix en total a 82.000 euros repartits entre les set modalitats a concurs, "i això és notícia", va puntualitzar el director de publicacions de Bromera, Joan Carles Girbés, durant la presentació ahir dels premis a Alzira.\nDe nou, el certamen es caracteritza per una "elevada participació", segons va destacar Girbés. Tot i que ha descendit lleument el número d'originals presentats (de la xifra rècord de 155 obres al 2010, a 135 enguany), els organitzadors assenyalen que "estan per damunt de l'estàndard" dels últims anys i superen el total presentat al 2009, quan foren 116 les obres a concurs.\nL'estrela del certamen, que enguany assoleix la 23 edició, és el premi de novel·la, que patrocina l'Ajuntament d'Alzira i que està dotat amb 18.000 euros. Opten a este guardó 17 originals (menys que a l'edició anterior); per contra, a l'altre guardó fort del certamen, el premi de narrativa juvenil que patrocina Bancaixa amb 18.000 euros, s'han presentat 13 originals, quasi el doble que en l'edició anterior.\nLa llibertat, tema de conferències\n"Llibertat i creativitat: entre el dubte i la certesa" és el títol del cicle de conferències que calfarà l'ambient de cara al lliurament, l'11 de novembre, del Premis Literaris Ciutat d'Alzira. Entre els ponents, hi destaquen el director adjunt de Levante-EMV, l'alzireny Bernat Clari, qui parlarà el 27 d'octubre de la crisi de la informació, i l'escriptor Ferran Torrent, qui presentarà la seua última obra, "Ombres de la nit", el 8 de novembre.\nConferència de Santi Cortés: "Manuel Sanchis Guarner, vida i obra"\nHomenatge a Manuel Sanchis Guarner en el centenari del seu naixement\nData: Dilluns 24 d'octubre del 2011\nLloc: Aula Magna de la Facultat de Filosofia i Lletres, edifici II - Universitat d'Alacant - Campus de Sant Vicent del Raspeig\nOrganitza: IIFV, Dept. de Filologia Catalana de la UV, IEC\nCol·laboren: UA, UJI, UV\nActe d’inici dels cursos d’occità referencial i aranès a Barcelona\nAspectes remarcables de la política lingüística de l’occità a Catalunya i a l’Aran\nDivendres 21 d’octubre del 2011\nEl 21 d’octubre realitzarem una sessió al Palau Marc (Departament de Cultura, Rambla Santa Mònica 10) sobre els aspectes remarcables de la política lingüística de l’occità a Catalunya i a l’Aran. L’acte, que serà presidit pel Conseller de Cultura de la Generalitat de Catalunya i pel Síndic d’Aran, analitzarà les dates de futur de la política lingüística de l’occità i serà un bon moment per reafirmar l’indignació contra el govern espanyol pel seu recurs contra la Llei de l’Occità.\nL’acte comptarà amb la intervenció d’Yvonne Griley, Directora General de Política Lingüística, amb Enric Garriga Trullols, president del CAOC i Josèp-Loís Sans Socasau, Cap de Política Lingüística del Conselh d’Aran. S’inscriu també en la inauguració dels cursos d’aranès impartits a Barcelona pel Conselh d’Aran i dels cursos d’occità referencial impartits pel CAOC.\nData i hora: 21 d’octubre de 2011, a les 19h00.\nLloc: Departament de Cultura de la Generalitat de Catalunya (Palau Marc. Rambla Santa Mònica, 8)\nAssistència: Per a poder assistir cal una invitació, i que ens faciliteu les vostres dades i DNI.\n* Nota: Després d’aquest acte hi haurà un sopar a un restaurant amb les autoritats participants. Cal reservar prèviament al CAOC (tel. 93.284.36.34; caoc@caoc.cat).\nEl Punt Avui. Comarques Gironines 04-10-2011 Pàgina 16\nEl Punt Avui. Edició Nacional 04-10-2011 Pàgina 22\nTot i que la Generalitat haurà de continuar pagant una morterada pel doblatge de les pel·lícules al català, he observat una certa satisfacció per l'acord amb les majors i els seus representants amb el qual es desenvolupa molt parcialment la llei concebuda i impulsada per l'exconseller Tresserres que va ser aprovada al Parlament durant el darrer mandat del tripartit. Tanmateix, com em consta que els passa a d'altres, no puc compartir aquesta satisfacció. No només perquè, tot i comprendre que era ineludible negociar amb els empresaris que s'havien mostrat tan hostils a la llei que fins havien tingut la barra de fer una vaga, la quota del doblatge al català és inferior a la prevista i està condicionada a la seva rendibilitat, de manera que el conseller Mascarell ens ha passat la patata calenta afirmant que depèn de nosaltres que l'acord funcioni tot esperant que anem a les sales on es projectin els films en versió catalana. Això quan, sabent com les gasten els empresaris, és de témer que destinin les còpies en català a les seves pitjors sales per tal de demostrar que no els resulta rendible. Sobretot no em pot satisfer perquè el desenvolupament de la llei sembla que n'ignori altres aspectes fonamentals, un dels quals la creació d'una xarxa de sales públiques (a la manera del cinema Truffaut, de Girona) que suposaria la potenciació d'un cinema entès com a manifestació cultural i artística i també de la versió original, evidentment subtitulada al català. Suposo que pot argumentar-se que la situació econòmica no està per aquestes aventures en un moment en què, entre altres decisions gravíssimes, es tanquen plantes d'hospitals. Però sempre ens podrem preguntar per què es destinen els diners a unes coses i no a unes altres, que també tenen la seva importància.\n12. La supervivència de Catalunya es deu a la llengua i la nostra política ha de ser conservar la llengua.\nMetge i president de l’IEC (1974-1978)


5 d'Octubre: Santa Faustina Kowalska, religiosa\nText de l'Evangeli (Jn 15,1-8): En aquell temps, Jesús digué als seus deixebles: «Jo sóc el cep veritable i el meu Pare és el vinyater. Les sarments que no donen fruit, el Pare les talla, però les que donen fruit, les neteja perquè encara en donin més. Vosaltres ja sou nets gràcies al missatge que us he anunciat. Estigueu en mi, i jo estaré en vosaltres. Així com les sarments, si no estan en el cep, no poden donar fruit, tampoc vosaltres no en podeu donar si no esteu en mi. Jo sóc el cep i vosaltres les sarments. Aquell qui està en mi i jo en ell, dóna molt de fruit, perquè sense mi no podeu fer res. Si algú se separa de mi, és llençat fora i s'asseca com les sarments. Les sarments, un cop seques, les recullen i les tiren al foc, i cremen. Si esteu en mi i les meves paraules resten en vosaltres, podreu demanar tot el que voldreu, i ho tindreu. La glòria del meu Pare és que doneu molt de fruit i sigueu deixebles meus».\nAvui és la festa de santa Faustina Kowalska (Polònia, 1905-1938), canonitzada per sant Joan Pau II l’any 2000. Jesucrist l’elegí com la seva “secretària” per a la difusió de la devoció a la Divina Misericòrdia.\n«Estigueu en mi, i jo estaré en vosaltres» (Jn 15,4), ens diu Jesucrist. Santa Faustina romangué molt unida a Nostre Senyor, particularment associada a la seva Passió. Fidel reflex de la misericòrdia de Déu, sor Faustina oferí generosament la seva pròpia vida en expiació pels pecats de la Humanitat i per la salvació de les ànimes. Déu acceptà el seu oferiment i, de fet, santa Faustina morí afectada per molts dolors que dugué durant anys amb paciència i discreció. Cap al final de la seva vida escrivia: «Oh Jesús meu, fes amb mi allò que t’agradi. Dóna’m solament la força per a patir. Si em sosté la teva força, suportaré tot. Oh ànimes, com les estimo».\nJesús no es deixa guanyar en generositat: «Si esteu en mi (...), podreu demanar tot el que voldreu, i ho tindreu» (Jn 15,7). L’amor de santa Faustina a Jesús era tan gran que amb els seus patiments “lligava les mans” del Senyor: «Una vegada el Senyor em digué: ‘Filla meva, la teva confiança i el teu amor impedeixen la meva Justícia i no puc castigar perquè m’ho impedeixes. Oh, quanta força té l’ànima plena de confiança». Fins i tot, nacions senceres deuen llur existència a la intercessió de santa Faustina: «Avui he ofert per Rússia tots els meus sofriments i les meves oracions les he ofertes per aquest pobre país. Després de la Santa Comunió, Jesús m’ha dit: ‘No puc suportar aquest país més temps, no em lliguis les mans, filla meva’».\nDéu ens ha donat a conèixer la seva infinita Misericòrdia: Ell l’ofereix, però no pot imposar-nos-la. Per això, Ell necessita pregoners del seu Amor misericordiós. Avui el Senyor també ens diu a cadascú, com a santa Faustina: «Necessito els teus sofriments per a salvar les ànimes. Uneix els teus patiments a la meva Passió i ofereix-los al Pare Celestial pels pecadors».


La realitat augmentada permet rebre consells cívics al mòbil aquestes festes de Santa Tecla | TINET - Tarragona Internet\nA través d'una aplicació de realitat augmentada, i fent servir la imatge de la Cucafera del programa festiu, us arribaran consells per no caure al "costat fosc de la festa"\nDel 13 al 24 de setembre els consells es faran visibles a través de les xarxes socials de @TGNcultura i també fent servir la realitat augmentada, simplement enfocant amb el mòbil la contraportada del programa de mà on apareix la imatge de la Cucafera. Per a rebre els consells d'aquest element festiu a través del mòbil caldrà que us instal·leu l'aplicació Emotions AR. D'aquesta manera, us apareixerà la Cucafera recitant-vos el consell diari a la vostra pantalla.\nI, si, a més, situeu la pantalla sobre la imatge oficial de Santa Tecla del Nano Capità (a la portada del programa, al cartell, a la samarreta...), gaudireu del Batec del Santa Tecla, el tràiler del nou vídeo festiu que Explay Produccions està preparant. Podeu fer la prova i a judar a fer-lo realitat a través del Verkami que obriran.


El Village: un oasi urbà de música i cuina catalana - Tempo sota les estrelles\nUna de els 3 zones emblemàtiques del festival Tempo és el Village, situat al Passeig Arqueològic, on hi tenen lloc concerts i àpats a l’aire lliure\nEl proper 19 de juliol s’inaugurarà la 10ª edició d’un espai que porta diversos estius fent les delícies dels seus visitants gràcies a un entorn històric de renom, una programació musical completament gratuïta i a l’oferta culinària que enguany vindrà a càrrec d’El Ginjoler: el Village Tempo.\nEl Ginjoler col·labora amb el festival per cinquena vegada en aquests deu anys aportant la part gastronòmica al festival, mentre grups de músics i cantants actuen a l’escenari del Village amb estils pop-rock, blues, jazz, funky, indie i experimental.\nEl Ginjoler sempre ha tingut molt clara la seva filosofia: la temporalitat dels aliments i el respecte pel producte i pel productor. Només coneixent el què i el qui es poden arribar a confeccionar plats tant sorprenents com els que surten dels fogons de la seva cuina. Els formatges, les melmelades, les fruites i verdures de temporada i les carns i peixos de proximitat són elements sempre presents en els seus plats.\nEl seu equip està liderat per Carme Picas a la cuina, amb una llarga trajectòria que l’ha portat a treballar i aprendre en restaurants com el Celler de Can Roca de Girona o el Bulli de Roses. El Ginjoler és com una gran família que viu amb passió la cuina: treballen estimant el que fan i el resultat es nota en cada plat.\nAl Village, durant el dies del festival, ompliran l’espai amb la seva proposta de paradetes “pop up” de menjar fresc i de proximitat, ideal per fer un mos mentre escoltem algun concert o sopem sota les estrelles en un indret màgic del Barri Vell.\nUn oasi urbà on naturalesa i història serveixen de marc a una experiència musical i gastronòmica única. Vine a gaudir d’un dels jardins més bonics de la ciutat com mai ho havies fet: amb servei de restauració i música en directe!\nDATES: Del 19 de juliol al 12 d’agost\nHORARI: 12h pm – 1:30h am\nUBICACIÓ: Passeig Arqueològic de Girona\n22/06/2018 /by Alex\nhttps://www.tempogirona.com/wp-content/uploads/2018/06/IMG_2644.jpg 2000 3000 Alex https://www.tempogirona.com/wp-content/uploads/2019/05/tempo2.png Alex2018-06-22 08:19:532019-06-18 11:02:14El Village: un oasi urbà de música i cuina catalana\n18 Juliol - 30 Setembre\n19 Juliol - 30 Setembre\n20 Juliol - 30 Setembre\n20 Juliol @ 21:00 - 30 Setembre @ 21:00\nDJ COOL EMNIS\n21 Juliol - 30 Setembre


Aragonès no aclareix si anirà a la conferència de presidents en la qual el Govern demanarà gestionar els fons europeus\nPublicat 21/10/2020 13:09CET\nAnuncia que convocarà els grups per tractar la situació de la pandèmia\nEl vicepresident de la Generalitat, Pere Aragonès, no ha aclarit aquest dimecres si anirà a la conferència de presidents de dilluns vinent, en la qual s'abordarà el repartiment dels fons de recuperació europeus al costat de la presidenta de la Comissió Europea, Ursula von der Leyen, però ha assegurat que el Govern tindrà una representació en la trobada i demanarà gestionar una part d'aquests recursos.\nHo ha dit en la sessió de control en el ple del Parlament, en la qual ha centrat totes les preguntes de l'oposició sobre les funcions del president de la Generalitat --des de la inhabilitació de Torra aquestes preguntes es fan en un mateix bloc que la resta de la sessió de control als consellers i els grups poden triar si dirigir-les a Aragonès o a la consellera de Presidència i portaveu del Govern, Meritxell Budó--.\nEl líder de Cs a Catalunya, Carlos Carrizosa, ha acusat Aragonès i el conseller d'Empresa, Ramon Tremosa, de disputar-se qui anirà a la conferència de presidents: "Vostè i el senyor Tremosa ara es barallen per veure qui de vostès hi anirà. Abans no hi volien anar i deixaven la cadira buida, i ara juguen a les cadires perquè hi volen anar tots", i ha afirmat que, segons ell, no participaran en la trobada per defensar els interessos dels catalans, sinó per interessos electorals.\nAragonès ha atribuït aquesta disputa amb Tremosa a la qual es referia Carrizosa a "qüestions que apareixen en els mitjans" i ha sostingut que és més important el contingut de la reunió que qui participa en representació del Govern.\n"Sempre anirem a defensar els interessos de Catalunya on calgui. Vostè es preocupa més per veure quin és el nom propi que assistirà en nom del Govern a la conferència de presidents de dilluns vinent, i sembla que li importa molt poc el contingut, el que es defensi", ha retret, i li ha demanat que doni suport a la Generalitat per aconseguir el màxim de recursos dels fons europeus.\nEl líder socialista Miquel Iceta ha acusat el Govern de "falta de transparència", de cooperació entre les administracions i de diàleg amb l'oposició, i ha exigit informació sobre com distribueix la Generalitat els recursos que procedeixen del Govern central.\nEl vicepresident ha reivindicat la transparència de l'executiu, ha explicat que els recursos del Govern central s'han destinat principalment a salut, educació, residències, cultura i universitats, i ha destacat que el pressupost que arribi de l'augment del marge de dèficit al 0,2% del PIB es destinarà a un "pla de xoc", que assegura que també servirà per afrontar l'emergència habitacional i donar suport als sectors econòmics.\nLa presidenta dels comuns al Parlament, Jéssica Albiach, ha recriminat al vicepresident la "tebior" que creu que té el Govern per ajudar els sectors econòmics que s'han vist afectats per les restriccions sanitàries, i ha demanat a l'executiu estar a l'alçada del sacrifici que fa la ciutadania.\nAragonès ha defensat les mesures que pren la Generalitat per ajudar aquests sectors i ha avisat que no dubtaran a aplicar qualsevol mesura "que es pot considerar impopular" si ha de servir per evitar un confinament total en tres setmanes.\nAixí mateix, ha anunciat que convocarà els grups parlamentaris "per compartir la situació sanitària i contribuir entre tots a aquesta crida" a la població per complir les restriccions amb l'objectiu d'evitar dur a terme accions més dràstiques.\nPel que fa al PP, Alejandro Fernández ha preguntat sobre les crítiques que ha fet l'investigador Oriol Mitjà a la gestió del Govern i ha criticat la Generalitat per haver tancat la restauració "sense prou mesures de suport", per la qual cosa li ha demanat mesures més severes com un tancament nocturn i multes importants en els incompliments.\nAragonès ha respost que el Govern pren totes les decisions sobre la pandèmia en funció de les opinions dels epidemiòlegs, i ha recalcat que el tancament de bars i restaurants "no és una mesura que sorgeix d'un criteri polític, sorgeix de les recomanacions" d'aquests experts.


Calen gestos d’insubmissió a Espanya ! directe!cat\nPolítica Última actualització Dissabte, 19 de gener de 2013 11:30 h\nCelrà demana als municipis "lliures i sobirans" que treballin plegats contra "l'ofensiva" de l'Estat\nMés de 200 persones s'han agrupat aquest divendres a l'Ateneu de Celrà per mostrar el seu suport al primer consistori que ha estat denunciat per l'Estat per haver-se declarat territori lliure i sobirà a través d'una moció aprovada en el ple del setembre passat. L'acte ha agrupat a membres i representants de l'Associació Nacional Catalana, l'Associació de Municipis per la Independència, d'ERC, ICV i la CUP que han denunciat "l'opressió i exterminació" que fa l'Estat per acabar amb la voluntat del poble català. "Tots els municipis han de treballar plegats per donar una mateixa resposta i aturar l'ofensiva de l'estat espanyol", ha demanat l'alcalde de Celrà, Dani Cornellà. Calen gestos d’insubmissió fiscal, retirada de banderes espanyoles, esportistes que es neguin a jugar amb la selecció espanyola, o no és veritat que anem cap a l’estat propi?\nMés de 200 persones entre veïns de Celrà i membres de tota mena d'entitats, partits i associacions han mostrat el seu suport als municipis denunciats per declarar-se territoris lliures i sobirans.\nL'Ajuntament de Celrà va ser el primer consistori que l'estat espanyol va denunciar per haver-se declarat territori català lliure i sobirà. Davant d'aquesta situació, el consistori va decidir tirar endavant un acte de suport a tots aquells ajuntaments que haguessin estat denunciats tant per haver aprovat les mocions sobiranistes com per haver lliurat els impostos de l'IRPF a l'Agència Tributària Catalana o haguessin retirat la bandera espanyola dels consistoris. Segons l'alcalde de Celrà, Dani Cornellà, en total es tracta d'una desena de municipis catalans afectats per aquesta mena de denúncies.\nAquest divendres al vespre, l'Ateneu de Celrà s'ha omplert de gom a gom amb veïns del poble, membres d'entitats locals independentistes com 'Celrà per la Independència', regidors, alcaldes afectats d'arreu del territori i membres de partits polítics com ICV, ERC, CUP i de l'Assemblea Nacional Catalana o l'Associació de Municipis per la Independència. Durant l'acte, que ha comptat amb diversos parlaments de diputats d'ERC i ICV tals com Roger Torrent o Marc Vidal, s'ha visualitzat un curtmetratge que han fet veïns del poble gironí en suport al seu ajuntament.\nSi anem cap a l’estat propi, cal començar a fer gestos clars per la insubmissió a Espanya\n"Es tracta d'un acte de desobediència contra les denúncies que s'han interposat i per mostrar que el poble català vol lluitar per defensar els seus interessos", ha insistit Cornellà. Una idea que ha compartit el vicepresident de l'ANC, Carles Castellanos, i el secretari de l'AMI i alcalde d'Arenys de Munt, Josep Manel Ximenis, que han criticat "l'opressió i l'exterminació" que està fent Espanya en contra del poble català. "Fa anys que ens intenten esborrar del mapa però no poden perquè mantenim una voluntat fèrria", ha destacat Ximenis. L'acte de suport també ha comptat amb els alcaldes d'altres municipis catalans denunciats tals com Alella o Gallifa.\nEl batlle de Celrà ha demanat a tots els municipis interessats en la defensa de la independència de Catalunya i el dret a decidir que treballin "plegats i junts", aportant una resposta unitària, per aturar "l'ofensiva" de l'estat espanyol. A més, ha ressaltat que aquest acte de suport social i polític és només el començament d'una mobilització ciutadana i dels municipis en defensa del dret a decidir. "Esperem que aviat es reprodueixin actes com aquests a altres localitats catalanes", ha assenyalat l'alcalde de Celrà.\nEn principi, aquest proper dilluns dia 21 de gener, el consistori de Celrà ha d'entregar tota la informació sol·licitada per l'advocada de l'Estat al jutjat contenciós de Girona.\nCorbera planta cara amb les banderes 18.01.2013.\n20 de gener de 2013, 22.02 h\nPrenem nota del titular..\n20 de gener de 2013, 10.39 h\nQuan anem junts vencem, doncs endavant. L'argument és f'acil, quan el estado tregui de la crisi als catalans primer (amb el que ens deu i si té crisi econòmica la qual cosa no em crec, perquè en tenen per robar i comprar armament així com per pagar ministeris que no calen) que de moment ja fariem amb la meitat, després españa creant llocs de treball betllant per l'estat del benestar. Quan ho tinguin ben endressadet que es fotin en el que vulguin, si poden, hauran passat tants anys, que p... Llegir més\n20 de gener de 2013, 05.16 h\nFER Servir Criatures nens hi nenes contra la seva voluntat sels Enganya els fam chantaje crideu INDEPENDENCIA hi tindreu un regal lo mateix que ala Dictadura repateixo , fe servir les criaturas al SERVEI DEL GOVERN CATALÀ Que despres els fa estudiar en BARRACONS he no fa res per els Nens els treu Professors hi Metges els tanca Hospitals hi serveis de Urgencia de Nit perjudica als nens HIPOCRITES HI Falsos politicos COVARDS Fer servir a criatures a nens m... Llegir més\n20 de gener de 2013, 05.09 h\nQue voleu hus digui es de fals hi hipocrita oportunista fer servir alas criatures en benefici delspolitics he es cruel he , aixo FRANCO la Dictadura tambe hufeia els nens criatures cridan VIVA FRANCO per que algrans els deien que hudiguesin ho soi no no tindrien cap regal he n JO Son gran hi no CRIDO INDEPENDENCIA Per que ducto la tinguen mai ara ja fam un acord DESCAFEINADO DE Sobirania per que hi pogui entrar el P.S.O.E. = P.S.C. Quina vergonya hi... Llegir més\n20 de gener de 2013, 04.59 h\nInsubmissió a Espanya hi ala seva llengua Espanyola , podria ser no anar mirar Pel--licules fetes doblades nomes en Castallà BOICOT TOTLO CASTALLÀ Per ejemple No compreu LLIBRES ques se poguin escriura en LLENGUA Castallana ni compreu musica en castallà he NO Compreu productes que vinguin de la Resta de Espanya que vinguin de fora de Catalunya he . Ja molt per lluitar i demostrar no volem sapiguer res de Espanya no compreu els seus Productes en especial ... Llegir més\n19 de gener de 2013, 21.00 h\n#11 Que tal si fas com ell i t'empadrones a espanya,per exemple?,jo pago perquè vull i m'estimo la meva nació, Catalunya.El que no vull és que els meus impostos financïin altres zones deficitàries cròniques.\n19 de gener de 2013, 20.58 h\n#1 Pregunta-li a ton pare a quina edat el feien aixecar el braç.Per cert,pots penjar l'article on es menciona aquest fet?\n19 de gener de 2013, 19.41 h\n#11 Mira tu que savi, el neng. De poder, podem enviar-vos a fer punyetes a tots els franquistes maleducats, oi que sí?\nAquí qui ens roba no és pas la Generalitat, sinó Madrid. Això ho sap tothom, fins i tot els discapacitats mentals. Tu no?\n19 de gener de 2013, 19.30 h\nPodemos hacer insumisión con los impuestos directos ( salvajes por cierto ) que cobra la generalitat?El tramo del IRPF que cobra la generalitat es un 3% más que el resto del estdo Español. Hasta un hijo del patriota Jordi Pujol se ha censado en Madrid para poder rebajarselo.\n19 de gener de 2013, 19.26 h\n#2 Si pero si luego lo hacen personas con ideas contrarias a las tuyas , note quejes! y no lo critiques!


Amics per sempre, Ricard Ustrell\nSánchez i Díaz\nMentre Pedro Sánchez visqui a la Moncloa, les enquestes somriguin i Susana Díaz vegi una oportunitat per beneficiar-se'n, l'amistat entre ells serà esplèndida\nDilluns, 22/10/2018 - 21:11\nL’amistat entre vostè i jo és de les que es resistiran a qualsevol adversitat i, malgrat passarem per moments complicats, o ens distanciarem, sempre ens acabarem retrobant. No hi ha interès ni dobles lectures, només hi ha bones intencions. Com Artur Mas i Josep Antoni Duran Lleida, Dante Fachin i Joan Coscubiela, Josep-Lluís Carod-Rovira i Joan Puigcercós o Soraya Sáenz de Santamaria i de Dolores de Cospedal, la nostra és una amistat que no serà mai interessada.\nPedro Sánchez i Susana Díaz també son amics per sempre.\nA les últimes eleccions andaluses del 2015 vaig ser a Sevilla per fer-ne un seguiment. Susana, com el seu nom indica en hebreu, estava “alegra, brillant i feliç”. Va votar a un col·legi electoral del seu barri de Triana on tothom parlava bé d’ella. Als informatius de Canal Sur se l’estimaven tant que li dedicaven més temps que al PP, que el 2012 havien estat els més votada. I els últims dies havia rebut el suport del seu amic Pedro. "Tu encarnes la demostració que som radicalment diferents a la dreta", li deia. I ella li tornava: "Tens el suport de tots els andalusos, i el meu afecte".\nMés tard, durant les primàries del PSOE, els hi vam veure moments tensos. Ella li recordava que havia tingut dues derrotes electorals i que ell era el problema pel PSOE. Però oblidàvem que un amic sempre ha de dir les veritats, encara que facin mal. El temps, que ho cura tot, ho ha demostrat.\nAbans de l’estiu va tornar la bona sintonia, després de la reunió a Moncloa. I aquest cap de setmana s’ha tornar a veure. Susana estava tant emocionada, que a les portes de l’hotel de Sevilla, on ha tingut lloc el comité director del PSOE andalús, ha dit que està “super agraïda”.\nSembla que mentre un visqui a la Moncloa, les enquestes somriguin, i l’altra vegi una oportunitat per beneficiar-se’n, l’amistat viurà moments esplèndids. Se n’han adonat que no els queda tant per viure bons moments que puguin compartir. Ja només saben viure junts. Com vostè i jo, ells son amics per sempre, amistats que mai no han sigut interessades.\nTemes: Susana Díaz Pedro Sánchez PSOE Eleccions a Andalusia


Col·lecció: La Gent del Llamp (Vària), núm. 65\nLa ciutat i l’oblit, lliurament de Zenit per a 2010, té com a principal propòsit donar a conèixer veus noves o poc conegudes. Aplega llibres de poesia de Conxita Jiménez i Josep Lázaro i un recull de narracions breus —a més d’una peça de microteatre— d’Albert Cardona. Tercer volum de la sèrie, en aquesta ocasió el dibuix de la coberta és obra de Fidel Solé.\nConxita Jiménez va néixer a Girona, però ha viscut a Tortosa fins fa deu anys, quan va establir la residència a Tarragona. Ha publicat poemes als volums col·lectius Nit de la Poesia 2003 i Nit de la Poesia 2004, el relat breu “El clip”, a Dos germans asimètrics i altres contes, i dos reculls de poesies: La cruïlla i Flors de sal. És alumna de l’Escola de Lletres de Tarragona. Josep Lázaro i Almoril Josep Lázaro i Almoril (Sant Sadurní d’Anoia, 1968) ha guanyat el II premi de Poemes de Mar – La Mar de Lletres 2009, de Calafell, amb Bengales dins la fosca, el XVI premi de Poesia Raimundo Ramírez de Antón – Ciutat de Terrassa 2010 amb Eco estètic i ha quedat finalista al certamen de poesia Marc Granell 2010 d’Almussafes amb el poemari Funàmbul en la posta. Albert Cardona (Tarragona, 1947) és enginyer tècnic i llicenciat en Geografia i Història. L’any 1968 va guanyar el premi de temàtica lliure en els Jocs Florals de les Bodes d’Or de l’Associació la Salle i, en els anys 80, fou president del Centre d’Estudis d’Altafulla. És alumne l’Escola de Lletres de Tarragona.\nFotografies de la presentació del llibre "La ciutat i l'oblit. Zenit 2010" (Sala de premsa de Cossetània)


arquitectures234: Gerard Puig i David Sebastian: llar d'infants a Vilanova del Vallès [escola bressol V]\nGerard Puig i David Sebastian: llar d'infants a Vilanova del Vallès [escola bressol V]\nEl passadís i els sostres són, per mi, els millors moments d'aquesta escola.\nEls nuclis de serveis compartits de les aules, també.\nEl suro fosc, un encert sorprenent.\nL'eclecticisme volumètric i material, a fora, desconcerta una mica.\nPerò l'estratègia, explicada, s'entén bé.\nEl treball contra l'edifici existent va ser... el que es va poder -amb el que en va quedar.\nI les fotografies dels nens clonats, imprescindibles -bravo Adrià!\nAquesta és una bona escola -òpera prima, per cert.\nLa crisi ha causat un dany cultural arquitectònic irreparable, ha silenciat la veu, esperem que temporalment, a excel·lents arquitectes joves (1, 2, 3...) amb magnífiques obres primeres, que no han pogut tenir la continuïtat merescuda, i desitjada.\nLa crisi no només ha estat una bona oportunitat per l'arquitectura.\n[aquesta és una escola feta amb molt d'ofici que només us pot ajudar a depurar i millorar el projecte que teniu entre mans; feu un bon esprint el cap de setmana i porteu un bon treball i una entrega complerta el dilluns!; ah, insisteixo, del David i el Gerard, que ara tenen despatx per separat, no deixeu d'investigar l'escola d'art i disseny d'Amposta]\n[Gerard Puig i David Sebastian, escola bressol a Vilanova del Vallès, 2010]\nPublicat per [xavier ros majó] a 1:59\nEtiquetes de comentaris: sebastian-puig\n51n4e: Buda Art Centre [media-lab a un antic cinem...\n12 obres [media-lab a un antic cinema I]\nGerard Puig i David Sebastian: llar d'infants a Vi...\nconferència ESARQ [DOGMA. Pier Vittorio Aureli]\n3 llars d'infants i uns dibuixos [escola bressol IV]


Política de Privacitat - Rituels du Monde\nINFORMACIÓ A L´USUARI\nMª Antonia Ramilo Rodriguez ( NIF 43630327 V ), és la Responsable del tractament de les dades personals de l’Usuari i l’informa que aquestes dades seran tractades de conformitat amb el que es disposa en la normativa vigent en protecció de dades personals, el Reglament (UE) 2016/679 de 27 d’abril de 2016 (GDPR) relatiu a la protecció de les persones físiques pel que fa al tractament de dades personals i a la lliure circulació d’aquestes dades, per la qual cosa se li facilita la següent informació del tractament:\nS’informa l’interessat de manera expressa, precisa i inequívoca per aquest mitjà sobre la base de l’article 13 del Reglament (UE) 2016/679, les següents dades:\nResponsable : Mª Antonia Ramilo Rodriguez\nFinalitat: Gestionar les reserves dels clients i les comandes de xecs regals\nLegitimació: Consentiment de l’interessat i registre de clients.\nDestinataris: No cedirem les seves dades personals a tercers, tret que estiguem obligats per una llei o que Vostè l’hagi comunicat prèviament a Mª Antonia Ramilo Rodriguez.\nIdentitat: Mª Antonia Ramilo NIF: 33940905N\nAdreça postal: Plaça Llibertat n2 17500 Ripoll (Girona)\nTelèfon: 685 31 09 93\nCorreu electrònic: lopd@rituelsdumonde.eu\nContacte DPD.: lopd@rituelsdumonde.eu\nSol·licitud de reserves o compra de xecs regals:\nQuan realitza una reserva mitjançant la nostra pàgina Web o la compra d’un xec regal, les dades que ens faciliti seran utilitzats per a tramitar, enviar i facturar els serveis o productes contractats. Per a poder realitzar la reserva en línia, cada client proporciona de manera voluntària i sota la seva responsabilitat les seves dades de caràcter personal (nom, cognoms, adreça, telèfon, data d’aniversari, email, dades de facturació i forma de pagament) que hauran de ser veraços i exactes.\nNewsletter / Comunicacions comercials:\nEn els casos en els quals ens atorgui el seu consentiment segons el que es preveu en l’article 21 de la Llei de Serveis de la Societat de la Informació, utilitzarem les seves dades identificatives i de contacte per a enviar-li informació sobre els nostres serveis i possibles promocions o ofertes.\nLes dades personals que ens envia a través del formulari de contacte es tractaran únicament per a atendre la seva consulta. La informació recaptada es limita a dades identificatives i de contacte, així com dades relacionades amb la naturalesa de la petició que ens dirigeixi.\nQuant a la informació automàtica de navegació que recaptem, li recomanem llegir nostra Política de cookies.\nA través de la nostra pàgina Web pot accedir a les xarxes socials Facebook i Instagram d’accés obert a tots els usuaris. Es tracta de llocs web on l’usuari pot registrés i seguir-nos gratuïtament. En aquestes xarxes socials els usuaris podran conèixer les nostres activitats, opinions, accedir a les fotos i vídeos. Els usuaris d’aquestes xarxes socials han de ser conscients que aquest lloc és independent de la nostra Web i està obert, és a dir, és visible per a tots els seus usuaris, i les polítiques de privacitat a aplicar a aquests continguts són les fixades per Facebook i Instagram. “Mª Antonia Ramilo Rodriguez ” no és titular de les xarxes socials.\nMª Antonia *Ramilo *Rodriguez tracta la informació que ens faciliten les persones interessades amb la finalitat de gestionar l’enviament de la informació que ens sol·licitin i facilitar ofertes de productes i/o serveis d’interès.\nConsentiment de l’interessat:\nSol·licitem el consentiment de l’interessat, amb l’objectiu de realitzar les reserves dels nostres serveis, la compra d’uns dels nostres xecs regals i oferir respostes a les seves consultes rebudes mitjançant el formulari de contacte o correu electrònic (segons els termes i condicions que consten en la nostra política de privacitat).\nL’oferta prospectiva de serveis està basada en el consentiment que se sol·licita, sense que en cap cas la retirada d’aquest consentiment condicioni l’execució del contracte de serveis.\nPer interès legítim de Mª Antonia Ramilo Rodriguez, és per a atendre millor les seves expectatives i millorar la qualitat de serveis que ofereix la plataforma, així com realitzar estadístiques, enquestes o estudis de mercat que puguin resultar d’interès.\nMª Antonia Ramilo Rodriguez informa i garanteix expressament als usuaris que les seves dades personals no seran cedits en cap cas a tercers, i que sempre que realitzés algun tipus de cessió de dades personals, es demanarà prèviament el consentiment exprés, informat i inequívoc per part els Usuaris\nTambé podem cedir les seves dades personals per alguna obligació legal.\nQualsevol persona té dret a obtenir confirmació sobre si en Mª Antonia *Ramilo *Rodriguez estem tractant dades personals que els concerneixin, o no.\nLes persones interessades tenen dret a sol·licitar la rectificació de les dades inexactes.\nLes persones interessades podran sol·licitar l’eliminació de les seves dades personals i ja no siguin necessaris per a les finalitats que van ser recollits.\nEls interessats poden oposar-se al tractament de les seves dades amb finalitats de serveis que ens sol·licitin del seu interès. Mª Antonia Ramilo Rodriguez deixarà de tractar les dades, excepte motius legítims imperiosos o per a exercir o defensar possibles reclamacions.\nEn determinades circumstàncies previstes en l’article 18 *RGPD, els interessats poden sol·licitar la limitació del tractament de les seves dades en els següents casos.\n• Quan en Rituels du Monde no necessita tractar les seves dades, però vostè els necessita per a l’exercici o la defensa de reclamacions.\n• Quan vostè s’oposi al tractament de dades per al compliment d’una missió en interès públic o per a la satisfacció d’un interès legítim. Mentre es verifica si els motius legítims per al tractament prevalen sobre els de vostè.\nEn virtut del dret a la portabilitat, els interessats tenen dret a obtenir les seves dades personals en un format Electrònic estructurat d’ús comú i lectura mecànica i transmetre’ls a un altre responsable.\nPodrà exercir els seus drets a: lopd@rituelsdumonde.eu\nPlaça de la Llibertat n2 17500 Ripoll (Girona)\nSi vostè considera que Mª Antonia *Ramilo *Rodriguez no he tractat les seves dades d’acord amb la normativa, pot contactar amb el nostre delegat de protecció de dades en la següent adreça de correu electrònic:\nPer a exercitar els seus drets, s’haurà d’acompanyar a la seva sol·licitud, el seu DNI o document equivalent que acrediti la seva identitat.\nEls interessats tenen dret a presentar una reclamació davant l’Autoritat de Control en matèria de protecció de dades competent, especialment quan no hagi obtingut satisfacció en l’exercici dels seus drets, i la manera de posar-se en contacte amb ella és mitjançant la pàgina Web: http://www.agpd.es.


Després d’una visita ginecològica al centre va ser diagnosticada amb una ”conducta homosexual d’alt risc”\nDimarts, 19 octubre 2021. 10:00. Redacció AnoiaDiari.\nEl passat divendres 15 d'octubre, l'esportista igualadina Teresa Bernadas responia a una piulada del digital elDiario.es en què s'informava d'un informe mèdic realitzat a una jove de Múrcia on se li diagnosticava "enfermedad actual: homosexualidad", fent públic el seu cas: després d'una visita ginecològica i d'unes analítiques al Centre d'Atenció Primària de Vic li van diagnosticar, tal com va mostrar a Twitter, "conducta homosexual d'alt risc".\nAquell mateix dia, Bernadas anunciava que havia interposat una denúncia administrativa al centre a través del Servei d'Atenció a la diversitat sexual i identitats de gènere d'Osona. "La condició sexual de qualsevol individu no hauria de ser cap diagnòstic", va manifestar l'exjugadora d'hoquei patins, que ha rebut un ampli suport del món esportiu i de la ciutadania, especialment a través de les xarxes. Bernadas va manifestar que interposava la denúncia perquè el seu cas no es tornés a repetir.\nL'Institut Català de la Salut, que ha demanat disculpes a Teresa Bernadas, ha anunciat que revisarà l'aplicació que va motivar que en l'informe mèdic aparegués aquest diagnòstic. Des del centre van explicar que l'aplicació recull una classificació internacional de malalties que usen com a descripció, però o com a diagnòstic.\nTeresa Bernadas va començar a jugar als equips base de l'Igualada Femení Hoquei Club Patins, pujant fins al primer equip. Després va fitxar pel Club Patín Alcorcón, amb el qual va proclamar-se campiona d'Europa per primera vegada. Després de passar per l'US Coutras Rink Hockey francès i novament a l'Alcorcón, va fitxar pel Club Patí Voltregà, guanyant el seu segon títol europeu. Entre una llarga llista de títols, amb la selecció espanyola va guanyar tres campionats del món. Va penjar els patins la temporada 2020-21, retirant-se com una de les millors porteres de l'hoquei mundial.\n21 d'octubre 2021.14:16h\nAlguna mes de suspensiò de sou i feina per la metgessa o metge que va fer aquell diagnostic?


El pilar de 6 que va canviar-ho tot\n11 de desembre de 1994, diada de Santa Llúcia a l’Arboç. Data poc habitual per a la pràctica castellera, però amb els Castellers de Vilafranca prenent-se molt seriosament aquell compromís. Seria la darrera oportunitat de l’any per provar la torre de 9 amb folre i manilles, el somni perseguit des de 1989. Però una vegada més, l’intent es quedaria a quatre passes de l’enxaneta per coronar-se, com tots els que aquell any durien a terme.\nPerò entre aquella barreja de desesperació i malastrugança a causa de la torre fallida, l’actuació arbocenca va culminar amb èxit gràcies al pilar de 6 carregat. Molts components de la colla consideren que allò va salvar una de les pitjors temporades, però el que potser ningú no s’imaginaria és que aquell dia sembrarien no només la llavor de la recuperació dels grans pilars, sinó també el salt de qualitat dels vilafranquins, que acabarien col·leccionant nous èxits i liderant el panorama casteller durant un bon grapat d’anys.\nPilar de 6 carregat pels Castellers de Vilafranca l’11 de desembre de 1994\nEls Castellers de Vilafranca van treballar el pilar de 6 gairebé tota la temporada amb un tronc que trencava alguns estereotips per la seva poca alçada i pes. Qui fou un dels seus instigadors, en Fèlix Miret (que el pararia a segons durant molts anys), reconeix que va ser difícil convèncer a la tècnica per assajar-los “perquè tenien l’etiqueta de que les caigudes dels pilars eren molt dolentes per la canalla”. Miret també recorda les paraules del terç, David Monteagudo, que assegurava que algun dia “el pilar de sis seria com el de cinc, que es faria molt sovint. I tenia raó! Tot i que quan ell ho deia ningú no s’ho creia!”.\nDel pilar de 6 a la recuperació del de 8\nL’evolució pilanera dels de Vilafranca anava a contratemps, ja que encara sense haver completat el de 6, van aventurar-se amb els de 7 i de 8, en la cerca d’uns èxits que en les darreres temporades no acabaven d’arribar. Així, el gener del 1995, a la desapareguda diada de Sant Raimon, intentaven el pilar de 7 amb folre en l’estrena de Francesc Moreno ‘Melilla’ com a cap de colla. Feia 22 anys que cap formació no el portava a plaça (precisament va ser la mateixa colla qui l’havia intentat per última vegada, l’any 1973 al Concurs de Mobles Quer). Finalment el coronen a les Fires de maig del 1995, recuperant-lo 25 anys després dels darrers carregats a càrrec dels Nens i la Colla Vella.\nDos mesos més tard, el 22 de juliol, proven sense sort el primer intent de pilar de 8 de l’era moderna, cedint amb l’enxaneta damunt la sisena. Uns dies després, a la festa major de Vilanova, descarreguen ara sí el pilar de 6, mentre que l’endemà de Sant Fèlix, el 31 d’agost, tornen a provar el de 8, que aquesta vegada carreguen, per esdevenir el primer de la història en 120 anys.\nJa l’1 d’octubre a Reus completen el primer de 7 (fita que no s’aconseguia des de que el descarreguessin els Nens el 1969), i dos anys després, el 28 de setembre del 1997, tanquen el cercle, descarregant el pilar de 8 emmanillat.\nPrimer pilar de 8 descarregat en l’era moderna\nSense deixar de banda aquell màgic 1995 dels verds, la confiança adquirida i la seva implicació amb els pilars va portar-los a executar l’inèdit 4de9 amb folre i agulla. Va ser gràcies a una seqüència de rècord, ja que a principis d’octubre descarregaven el primer 4de8 amb l’agulla del selge XX, que poques setmanes després, per Tots Sants, aixecarien amb un pis més, aconseguint carregar-lo al primer intent. Una proesa inimaginable uns dies enrere i que situaria aquesta construcció com a sostre del moment.\nPuntals pel pilar de 9\nLa colla va protagonitzar un altre capítol destacat en la història quan a la diada de Tots Sants de 2002 portant a terme l’intent de l’imponent pilar de 9 amb folre, manilles i puntals (una inèdi pis situat damunt de les manilles). El pilar, però, va acabar cedint amb la pujada de la setena, l’Olga Àlvarez, és a dir, tot just al sonar les primeres notes del toc de castells. Disset anys després, aquest pilar continua inèdit i mai més s’ha tornat a portar a plaça.\nÚnic intent de pilar de 9 de la història, Tots Sants de 2002\nMés recentment la colla va aconseguir altres construccions inèdites, ampliant el ventall amb el 3de9, el 5de8 i el 7de8, tots tres amb l’agulla. Tot plegat, esdevenint una continuació del llegat plantat a l’Arboç i que ha caracteritzat l’estil dels vilafranquins en les dues darreres dècades i mitja.\nAvui fa 25 anys que es van revaloritzar els grans pilars, absents durant una pila d’anys (el darrer de 6 descarregat datava del 1988, i l’anterior del 1972). Es pot dir que d’aquell pilar de 6 carregat a l’Arboç també neix un altre concepte d’assaig, ja que les colles van introduïr-ne un d’específic, a més d’un element nou: la xarxa de seguretat que més tard serviria per altres estructures, com els castells desfolrats.


Joguines per a bebés – Kukut Joguines\nInici / Tipus / Joguines per a bebés\nAT Joc de Desplaçament-Formes\nJoc de lliscament amb diferents formes per entrenar el moviment de les mans i el desenvolupament de les habilitats motores.\nMesures del producte: 30 x 30 x 3,8 cm\nB. Toys Ós que parla\nL’ós PIPSQUEAK ha arribat per repetir tot allò que tu li diguis!\nUn bolet que brilla, mentre el nadó somia amb prats tranquils.\nB.Toys Floorchestra Catifa musical\nEl Zoo en llosetes per a compondre la teva catifa musical!\nB.Toys Guineu que parla\nLa guineu PIPSQUEAK ha arribat per repetir tot allò que tu li diguis!\nLa pantalla tàctil t’ensenya els números en anglès quan els prems.\nGrava i reprodueix. Els pares poden gravar missatges per als seus fills.\nSons reals que inspiren converses molt imaginatives.\nDesprés de 8 segons d’inactivitat, el telèfon et crida a tu.\nInclou 4 cançons (com un mòbil autèntic).\nEdat; +18 mesos\nB.Toys Owl Be Back\nEs retorça, trontolla però mai cau!\nL’òliba tossut que garanteix el riure dels petits durant hores.\nEn trontollar l’òliba, les boletes van saltant en la seva panxa.\nIdoni per jugar cap per avall o per gatejadors principiants.\nEdat: a partir de 6 mesos\nB.Toys Rascal Peluix Gris\nS’acudeix-lo i mira el que passa! Prem la panxeta del teu peluix i comença a parlar, repetirà el que dius amb la seva simpàtica veu.\nB.Toys Whirly pop activitats\nDiversió a la trona amb llums, perles, bales i música.\nAmb aquest fantàstic coet de fusta els més petits desenvoluparan el seu aparell psicomotor, millorant la seva percepció visual, la seva habilitat motriu i la seva concentració.\nEdat recomanada: 1+\nMides caixa: 32x46x14\nMesures producte: 40x62x40


I si la construcció fos la resposta? | Prosperitat i rauxa\n← Arc Mediterrani, capital Madrid\nLa Generalitat truca a CETELEM →\n“És en el totxo on hi ha l’origen del problema però\nirònicament també en el totxo hi podria haver la resposta.”\nLa crisi econòmica que viu Catalunya no és només una crisi de la construcció però és sobretot una crisi de la construcció. És en el totxo on hi ha l’origen del problema. La construcció es va enfonsar provocant una explosió de l’atur que va castigar el consum causant una pujada encara més gran dels acomiadaments. Tot plegat passava a més en una economia amb consumidors molt endeutats que en perdre la feina queien en l’impagament i acabaven perjudicant el sistema financer. Un cercle viciós que fa més de dos anys que dura i que ha portat l’economia catalana a superar de llarg el mig milió d’aturats amb el sistema financer en paràlisi cardíaca i una reculada del 4,5% del PIB l’any 2009. Un panorama econòmic negre com el carbó.\nÉs en el totxo on hi ha l’origen del problema però irònicament també en el totxo hi podria haver la resposta. Un tros de la resposta si més no. L’aturada del sector és total però d’alguna manera els preus s’han mantingut prou estables evitant les caigudes dràstiques que s’han vist en altres països. Només en un àmbit del mercat immobiliari les caigudes de preu han estat radicals en línia amb el que dicten l’oferta i la demanda. Els habitatges nous i de segona mà han baixat poc però el preu del sòl, el terra sobre el que s’edifiquen les futures construccions, ha caigut gairebé a la meitat. Un moviment que obre oportunitats interessants.\nTot i que l’estoc d’habitatges per vendre a Catalunya és enorme els preus, inexplicablement, no baixen i la demanda continua a l’espera. Però si el preu del sòl ha caigut a la meitat i també s’ha reduït el preu dels materials i el cost de la mà d’obra sembla lògic pensar que els habitatges aixecats avui podríen arribar al mercat amb descomptes d’entre el 40% i el 50%. Un caramel que volaria de les mans dels promotors i permetria arrencar de nou el motor del creixement. Es crearien llocs de treball que ocuparien aturats que difícilment es col·locaran en cap altre sector. Ocupats que començarien a pagar els seus deutes arrencant la roda del consum. Però sobretot cauria el preu global del mercat, que ara es manté alt de forma artificial, i l’equiparació entre cost de l’habitatge i poder adquisitiu faria possible acabar amb la respiració assistida en que es troba el sector.\nNomés la impossibilitat d’accedir al crèdit fa difícil que s’iniciïn noves promocions que aprofitin la caiguda del preu del sòl. Toca recuperar estratègies creatives com ara les cooperatives d’habitatge i les petites promocions en que els compradors financen l’obra sobre plànol en base a la confiança en el promotor. La jugada només té uns perdedors, els bancs i les caixes que no podran maquillar més els seus balanços valorant el seu gran estoc d’habitatges a un preu impossible. Un factor d’inestabilitat, sí, però que pot ajudar a evitar la crisi llarga i dura a que ens aboca l’encaparrament de la banca a negar la realitat.\nAquesta entrada s'ha publicat dins de Crisi, Economia i etiquetada amb Atur, Construcció, Crisi, Habitatge. Afegiu a les adreces d'interès l'enllaç permanent.


The Money Glory: de febrer 2011\nOperar a la baixa - Entrar en zona d'óssos - OR\nEn el moment de fer una aposta en borsa és bastant aconsellable NO anar en contra de les masses. Les masses, el mercat bàsicament, és qui decideix i posa preu al mercat. Contradir-lo, encara que estigui equivocat, és encarar-se davant d'una multitud que facilment et pot arrasar.\nCom exemple i per posar-nos en situació:\nPamplona, San Fermines, 8 del matí\nComença l'"encierro", després de fer el "saludu" diari a San Fermin, i posterior "xupinazo" de sortida, deixen anar els toros i tots els participants comencen a córrer. La cursa segueix el seu curs i tots els braus persegueixen els corredors pel camí establert tal com mana la tradició.\nPerò resulta, que per increïble que sembli, al final de la "calle Estafeta", una quants dels animals es despisten. Potser perquè algú des d'un balcó ha deixat anar algún objecte, o un bruixot shaman ha invocat un malefici perquè es trenqui la màgia de l'"encierro" d'aquell dia.\nPer un motiu o per un altre més de la meitat dels toros fan mitja volta i van en direcció contrària.\nNingú els ha pogut fer girar a temps i ja han agafat embranzida. Són animals desbocats tornant a la porta de sortida.\nSi un és partícep de l'"encierro" - un corredor més, vestit tal com mana l'ordenament San Ferminil; pantalons i camisa blanca i un mocador vermell al coll -, acostuma a seguir la persecució i córrer en direcció a la plaça de toros.\nSi per una remota possibilitat, el corredor s'ha quedat enrere i veu a mitja "calle Estafeta" una ramat de toros rabiosos en direcció contrària; què ha de fer?\nLa tradició - la teoria - diu que s'ha d'acabar l'encierro a la plaça de toros, però a la pràctica, els toros tornen. Quina és la direcció correcte que ha d'agafar el corredor, la que diu la teoria o la que diuen els toros?\nOblidant-nos de la persecució, i tornant als mercats financers:\nAquí els toros són els toros (els Bulls). I em sembla que és ampliament sabut que en l'argot financer aquests són els compradors, els que fan pujar el preu, els que corren i avançen esbufegant de valent per arribar al capdamunt.\nLa direcció contrària, la venedora, la simbolitza l'ós (el Bear). Són els que fan baixar el preu, esperant silenciosament fins que sona la campana de la crisis/recessió/depressió o circumstància anòmala per tal de girar la truita del mercat.\nOperar (comprar o vendre) amb la confiança que els valors baixaran mentre que hi ha un ramat de toros que fan pujar el preu, és com estar enmig de la calle "Estafeta" amb la confiança que una hora o altra s'acabarà tot a la plaça de toros. Ben segur que s'acabarà allà, però haurem de passar un periplè bastant important perquè això sigui així.\nUn inversor/especulador que vol agafar la personalitat d'un ós o del contraindicador del mercat de torn; està fent un exercici de personalitat. Fer-ho activament significa posar-se en posició curta d'accions, vendre futurs o, si no és possible fer cap de les dues operacions, comprar ETFs inversos (Fons negociats que participen de les baixades de preus del mercat).\nMentre tot el mercat està pujant seguint l'estampida, els óssos volen baixar.\nActualment, tenint en compte l'augment de preus de totes les accions de principis d'any, juntament amb l'augment del valor de la majorida d'index bursàtils d'arreu del planeta - exceptuant països emergents, on s'ha encomanat el síndrome d'Egipte -, és interessant fer una vegada més una observació al preu de l'or. És el producte estrella on, personalment, diria que s'ha sobrevalorat en excés i on es podria fer un exercici real de vendre a la baixa i fer l'ós.\nHi ha un moviment en la demanda. Els inversors, després de la caiguda del sistema financer mundial i la seva reestructuració inmediata, van buscar productes refugi (l'or, com a refugi per excel.lència). Apartant-se de renda fixa, dipòsits, renda variable, etc.... I el preu de l'or va augmentar considerablement.\nPerò avui en dia, la borsa torna a ser destí preferit d'inversors i especuladors. Ho demostren índex com l'S&P a 1.300 punts, el Dow Jones Industrial a 12.000 o l'IBEX-35 a 11.000. Davant d'aquestes puntuacions, la qüestió ara és mantenir aquest nivell.\nTambé altres commodities com els cereals han tingut un increment important dels seus preus envoltats d'una gran volatilitat, el que dóna un marc d'actuació molt llaminer per a qualsevol especulador a curt termini. Mentre que l'or s'està estancant.\nPer altre banda, hi ha un excés en la oferta:\nHi ha tot un conjunt de botigues i infraestructures creades per a l'especulació d'aquest mineral. Hi ha negocis especialitzats en comprar or.\nA qui venen el producte? Quin és l'origen dels seus beneficis? La pura especulació? Estan jugant a crear una oferta que en un moment o altre, la demanda no podrà absorvir.\nAltres senyals interessants, que no deixen de posar-nos en guàrdia davant de qualsevol moviment d'estranyes característiques, són les de vendes de grans especuladors. George Soros, un dels primers en donar la senyal de sortida per a la químer de l'or, també ha estat un dels primers a fer caixa a mitjans d'estiu.\nTenint en compte aquests petits elements, més el fet, que la crisis als mercats financers inernacionals ja quasi ha perdut els seus efecte. Queden pocs motius perquè un inversor mantingui altes quantitats d'or a les seves arques.\nSi, per una altra banda, l'inversor vol fer una aposta arriscada i a més obtenir uns guanys amb la possible baixa de preus de l'or. Pot fer una especulació a la baixa - vendre futurs sobre l'or, per exemple -, és a dir, fer una aposta d'óssos. Una especulació amb tota regla en contra d'un conjunt de toros que encara creu que el preu del futur de l'or pot arribar a 3.000$/unça quan avui està tot just a 1.349$.\nTot i així, no vull deixar de remarcar quin és el paper de l'ós en una cursa d'aquestes característiques.\nPosar-se en contra del sentiment de mercat és com córrer en contra dels toros enmig de la "calle Estafeta". Potser un miracle canvia la direcció dels toros, o qui sap, si ells mateixos s'adonen que van en direcció contraria i fan mitja volta.\nPerò el més possible és que això no passi. Per tant, millor fer mitja volta i confiar en el seu recorregut.\nEtiquetas: Economia, Mercats, Or


Impressionant pis d'obra nova 2 dormitoris en una zona tranquil·la de Gràcia, situat en una antiga fàbrica. Una oportunitat única de viure en un habitatge d'alta qualitat amb un estil modern i industrial. S'inclou l'aparcament en el preu.\nAquest habitatge és una oportunitat poc freqüent, ja que és completament nova, compta amb acabats d'alta qualitat, una cuina italiana feta a mida i un mobiliari excel·lent. Es troba en una antiga fàbrica i els seus arquitectes i dissenyadors han aprofitat per convertir l'edifici en una promoció d'obra nova de luxe que ofereix pisos moderns amb grans finestrals i sostres alts.\nL'habitatge està equipada amb sistemes moderns d'aire condicionat i calefacció central que, en pocs minuts, escalfen o refreden el pis. El pis és exterior i es beneficia d'abundant llum natural i, gràcies a les seves finestres insonoritzades, és extremadament silenciosa i tranquil·la.\nEs compon d'una cuina i un saló de planta oberta, així com d'un dormitori doble amb armari encastat i un dormitori individual. Així mateix, compta amb un bany de bonic disseny amb dutxa.\nL'aparcament s'inclou en el preu i està en el mateix edifici.\nL'habitatge s'ubica en un tranquil carrer residencial a Gràcia, molt a prop de Parc Güell, ideal per als que busquen un estil de vida saludable en una ciutat.\nÀrea inferior 13,27 €/m² - Mig 13,74 €/m² - Àrea superior 18,98 €/m²


Ajuntament de Súria/El Ple Municipal aprova la modificació del projecte executiu d'urbanització dels carrers Sant Sebastià i Sant Jaume\nData i hora oficials: 20/01/2022 06:11\nEl Ple Municipal aprova la modificació del projecte executiu d'urbanització dels carrers Sant Sebastià i Sant Jaume\nÚltima revisió 29-12-2021 13:12\nEl Ple Municipal va aprovar definitivament per unanimitat la modificació del projecte executiu d’urbanització del carrers Sant Sebastià i Sant Jaume, al barri de Sant Jaume. L’aprovació va tenir lloc en la darrera sessió ordinària del Ple, que es va fer el passat dijous 23 de desembre.\nLa documentació del projecte preveu les següents fases per a la realització de les obres:\nFase 1. Urbanització del carrer Sant Sebastià fins al creuament amb el carrer Sant Jaume, plataforma superior del futur equipament veïnal, escales de connexió amb el final sud del carrer Sant Jaume, així com la rampa existent i carreró que dóna al carrer Àngel Guimerà. Superfície d’actuació: 865 metres quadrats.\nFase 2. Urbanització de la plataforma intermèdia que donarà accés al futur equipament veïnal, així com l’escala de connexió amb el final sud del carrer Sant Jaume. Superfície d’actuació: 210 metres quadrats.\nFase 3. Urbanització del carrer Sant Jaume, des de l’extrem sud executat en la fase 1 fins al creuament amb el carrer Sant Sebastià. Superfície d’actuació: 435 metres quadrats.\nFase 4. Urbanització de la resta del carrer Sant Jaume fins a la placeta Sant Jaume, així com del carrer de la Salut fins al carrer Àngel Guimerà i del carreró entre aquest darrer carrer i la placeta Sant Jaume. Superfície d’actuació: 440 metres quadrats.\nL’import total del pressupost per contracte de les quatre fases de l’obra és de 625.088,74 euros, IVA inclòs.\nEn l’acord del Ple Municipal també s’hi fa constar l’aprovació definitiva de la relació de béns i drets a expropiar per a la realització del projecte, declarant-ne la utilitat pública i la necessitat d’ocupació. Les indemnitzacions previstes per les expropiacions aprovades sumen un import total de 9.340,89 euros.\nAprovar per unanimitat un acord d’acceptació de la renúncia de la regidora Mireia Simon i Ruiz (ERC-AM). També s’hi acorda sol·licitar a la Junta Electoral Central la seva substitució per Daniel Barrera i Jiménez o, en cas de renúncia, per la persona que pertoqui, seguint l’ordre de la candidatura.\nAprovar per 10 vots a favor (PSC, GIIS, ERC i JxS) i 2 abstencions (aiS) la modificació de l’ordenança fiscal número 41, reguladora dels preus públics.\nAprovar per unanimitat el Pla Anual Normatiu de l’Ajuntament de Súria per a l’any 2022.\nAprovar per unanimitat la modificació de l’annex a l’acord comú de condicions per als empleats públics dels ens locals de Catalunya de menys de 20.000 habitants.\nAprovar per 4 vots a favor (PSC), 3 vots en contra (ERC i JxS) i 4 abstencions (GIIS i aiS) una moció presentada pel grup municipal del PSC per reforçar el consens sobre el model d’immersió lingüístic de Catalunya.\nAprovar per 6 vots a favor (PSC i GIIS), 3 vots en contra (ERC i JxS) i 2 abstencions (aiS) una moció presentada pel grup municipal del GIIS en defensa del model lingüístic de l’escola catalana.\nAprovar per 5 vots a favor (ERC, aiS i JxS), 2 vots en contra (GIIS) i 4 abstencions (PSC) una moció presentada pels grups municipals d’ERC, aiS i JxS davant la sentència del Tribunal Superior de Justícia de Catalunya (TSJC) sobre l’ús del castellà en el 25% de l’activitat educativa, i de suport i adhesió al manifest de Somescola.cat.\nLa sessió del Ple Municipal es va fer amb l’absència del regidor no adscrit. D’altra banda, la votació de les mocions va tenir lloc després de l’acceptació de la renúncia de la regidora Mireia Simon, del grup municipal d’ERC.


Com funciona WhatsApp Business, el WhatsApp per a empreses - CompsaOnline, Serveis Informatics\nCom funciona WhatsApp Business, el WhatsApp per a empreses\nHome/Novetats Hardware/Com funciona WhatsApp Business, el WhatsApp per a empreses\nWhatsApp Business es va fer oficial a principis de setembre, però fins al moment manejàvem molt poca informació sobre les seves característiques i funcionament. Ara, a través de Android Police hem pogut conèixer com funciona el WhatsApp per a empreses.\nCom segur que ja saps, WhatsApp Business ha nascut amb l’objectiu de connectar a les empreses amb els seus clients a través de la popular aplicació de missatgeria instantània. El nou model de negoci proporcionarà a Facebook una font d’ingressos perquè WhatsApp comenci a treure rendibilitat de la seva enorme base d’usuaris.\nDe moment, el WhatsApp per a empreses es troba en fase beta privada, i les companyies que vulguin participar en aquest programa pilot poden apuntar-se a través d’aquest formulari. Perquè puguem conèixer a fons com funciona WhatsApp Business, Android Police ha filtrat totes les seves característiques.\nPer començar, les companyies comptaran amb una app independent per a la gestió dels comptes empresarials que podran descarregar per iOS i Android. Per evitar confusions, la versió per a empreses tindrà un logo amb una B i existeixen diferents opcions per administrar els comptes professionals i personals:\nUn telèfon i una app, en cas que solament utilitzis WhatsApp per a negocis i no vulguis usar-ho per a comunicacions personals.\nUn telèfon i dos apps, per tenir en un sol smartphone però registrar WhatsApp per a empreses amb un altre nombre de mòbil. Així podràs tenir el compte del negoci i la personal en el mateix terminal, però les dues ben diferenciades.\nUn telèfon fix i dues aplicacions, una alternativa que et permet registrar WhatsApp Business associat a un telèfon fix. En aquest cas, també conviuen les dues apps diferenciades.\nDos telèfons, un per a l’ús personal i un altre per al professional.\nAixí és la app para Android de WhatsAppBusiness\nLa app de WhatsApp per a empreses en Android s’estructura en tres pestanyes (Xats, Estat i Trucades), i la pantalla d’ajustos revela que hi haurà estadístiques disponibles per a les companyies: podran saber el nombre de missatges enviats, rebuts i llegits. Els negocis disposaran d’una pàgina de perfil en la qual s’indicarà si es tracta d’un compte verificat i comptarà amb dades pràctiques, com la ubicació, informació de contacte, tipus de companyia, o les ofertes disponibles.\nUna funció interessant que ofereix la app és la possibilitat de configurar respostes automàtiques que rebran els consumidors que contactin amb l’empresa en un horari determinat. Es poden programar d’una forma senzilla i personalitzada, amb textos que fins i tot poden contenir emojis.\nUna vegada engegat el perfil d’empresa en WhatsApp, els clients tindran accés a la pàgina informativa i tindran accés a tots els detalls del negoci. Podran acceptar les converses o bloquejar a les companyies que desitgin de la mateixa manera que als contactes convencionals.\nNotícia original de computerhoy.com | «Cómo funciona WhatsApp Business, el WhatsApp para empresas»


Jornades APP a Girona, 1-3 d’octubre 2014 | i2CAT\nJornades APP a Girona, 1-3 d’octubre 2014\nEsteu aquí: Inici » Jornades APP a Girona, 1-3 d’octubre 2014\nLa seu de CaixaForum a Girona acollirà durant tres dies, de l’1 al 3 d’octubre, conferències, taules rodones i demostracions de tecnologia multimèdia i aplicacions amb Realitat Augmentada.\nLes Jornades APP, organitzades per la Generalitat de Catalunya - Departament de Cultura, Fundació i2CAT i Kònic thtr, presentaran les oportunitats que les aplicacions per a dispositius mòbils i la tecnologia de la Realitat Augmentada ofereixen al patrimoni cultural i natural i al turisme. Experts en aquests àmbits exposaran el potencial que representen les tecnologies més innovadores per al sector del turisme cultural. Artur Serra, Director Adjunt de la Fundació i2CAT, participa el dia 2 d’octubre en una de les taules rodones per parlar sobre els avantatges i reptes de la Realitat Augmentada per a la difusió del patrimoni i la promoció del turisme.\nD’entre les activitats programades, destaquen també les projeccions de video mapping sobre edificis emblemàtics de la ciutat i les presentacions de les aplicacions multimèdia desenvolupades per la Fundació i2CAT i Koniclab específicament pel jaciment d’Empúries.\nEl divendres 3 d’octubre tindrà lloc la presentació d’Empúries+, una aplicació pilot basada en la realitat augmentada desenvolupada íntegrament per i2CAT que ofereix una nova interpretació del Jaciment Arqueològic d’Empúries a través de solucions innovadores. D’entre les seves múltiples funcionalitats, destaca les reproducions en 3D a partir de referencies arquitectòniques dels edificis més emblemàtics de l’època grega i romana, que permetrà descobrir a tots les visitants com éren els edificis d’Empúries en els seus orígens en un entorn 3D en moviment i en temps real.\nLes Jornades APP s’organitzen en el marc del projecte europeu International Augmented Med (IAM), finançat pel Programa de veïnatge de la UE a la Conca Mediterrània ENPI CBC MED 2007-2013, i que té com objectiu promoure l’ús de tecnologies multimèdia per millorar el patrimoni cultural i natural i donar suport a la indústria del turisme.\nMés informació sobre les jornades i el programa aquí.\nJa pots inscriure’t per assistir a les jornades gratuïtament aquí.


Salut lliurarà al Parlament la investigació sobre si va haver-hi subcontractes irregulars en hospitals\nEl Parlament ha aprovat aquest dijous per unanimitat que el Govern li lliuri un informe amb les conclusions de les inspeccions sobre si hospitals de titularitat privada però integrats a la xarxa pública que accedeixen de forma directa -sense concurs- a adjudicacions que la Generalitat subcontracten després a altres empreses perquè realitzin els serveis.\nEn concret, l'expedient obert per Salut estudiava si els hospitals Sagrat Cor i Sant Rafael -després de fer-se amb els contractes per adjudicació directa- havien subcontractat mitjançant una "aliança estratègica" a Codebí BCN per realitzar part de l'activitat de rehabilitació i logopèdia a domicili i ambulatoria.\nLa moció presentada per ERC estableix també que el Govern ha de lliurar a la comissió de Salut del Parlament un informe respecte a tot el procés seguit en el concurs públic dels serveis de rehabilitació i logopèdia d'aquests dos centres, per determinar si va poder haver-hi filtracions a empreses interessades en el mateix.\nTambé per unanimitat s'ha aprovat un punt d'una moció anterior de C's que instava al Govern a prendre les mesures sancionadores i de control adequades perquè no es tornin a produir subcontractacions en la prestació de serveis públics sanitaris.\nD'aquesta mateixa moció, s'ha aprovat fer públiques les quanties econòmiques anuals de totes les adjudicacions i contractes que, per la prestació de serveis sanitaris, ha subscrit el Cat Salut amb centres privats, pertanyin o no al Siscat, així com l'evolució d'aquestes partides en els últims quatre anys.


Fòrum de la BioRegió de Catalunya 2016 – Lo Campus diari\nEl Fòrum de la BioRegió 2016 és una trobada per a la reflexió i el coneixement de l’ecosistema de les ciències de la vida i la salut, on reconeguts experts internacionals ens presentaran exitoses experiències de col·laboració públicoprivada i explicaran cap a on van els subsectors de la biofarma, el tecmed i el digital health. Hi haurà espais pel diàleg i el networking. Unainversió de temps necessària per tots aquells que vulguin actualitzar-se, descobrir noves maneres de créixer, identificar oportunitats i estar preparats per afrontar la complexitat d’aquest sector en transformació.\nEl Fòrum de la BioRegió s’ha celebrat de manera consecutiva entre 2008-2011, l’edició del 2011 va reunir més de 450 representants d’entre un centenar d’organitzacions.\nEl que ens diuen els organitzadors:\n“…El nou ecosistema de salut i ciències de la vida ens exigeix estar al dia de les tendències actuals i dels reptes futurs del sector, per ajudar-nos a ser més eficients en un escenari caracteritzat per la incertesa econòmica, la volatilitat del mercat, els canvis regulatoris i una major demanda d’innovació i de creació de valor.\nEl Fòrum de la BioRegió 2016 és una inversió de temps necessària per a tots aquells que vulguin actualitzar-se, descobrir noves maneres de créixer i identificar oportunitats, i estar preparats per afrontar la complexitat d’aquest sector en transformació.\nInverteix 5 hores del teu temps i aprofita per:\n-Conèixer les principals tendències i reptes de futur de la indústria de les ciències de la vida i la salut de la mà d’un panell d’experts escollits entre les millors conferències d’enguany, provinents d’Europa, Estats Units i Canadà\n-Aprofundir en models d’èxit de col·laboració entre el sector públic i privat i aprendre de les best practices internacionals en transferència i valorització de tecnologia\n-Inspirar-te amb interessants experiències de mercat i aplicar-les al teu negoci o unitat per guanyar competitivitat empresarial\n-Participar a les xerrades, debatre i interactuar amb els 300 key opinion leaders que assistiran a la trobada, que per primer cop estarà oberta a altres clústers internacionals”.♦\nData: 25 de novembre de 2016 Hora: 8.45 h – 17.00 h Lloc: Palau de Congressos de Catalunya · Av. Diagonal, 661-671 · Barcelona\nIdioma: Anglès excepte els “Dialègs de la BioRegió”, que tindran lloc en català.\nLa jornada a Twitter amb l’etiqueta #ForumBioRegion\nWeb de la Jornada amb el PROGRAMA … CLICA AQUÍ\nEls secrets, meravelles i límits de la reproducció humana al Club dels Llunàtics del Museu de Ciènci...


Ho’oponopono, de la Dra M Carmen Martinez Tomàs – xerradesvoramar\nEl Ho’oponopono és un antic mètode de sanació originari de la Polinèsia basat en l’energia del perdó i l’amor. Els hawaians practiquen l’esperit de Aloha, la saviesa dels seus ancestres, que en la pràctica es tradueix en una població de persones amables, solidàries i alegres que viuen en pau. La doctora catalana Maria Carmen Martínez Tomás es va interessar per aquesta filosofia quan va llegir un article que mostrava l’alt grau de curacions del Dr Len en un pavelló de psiquiatria a l’Hospital Estatal de Honolulu. Durant cinc anys ha estudiat profundament aquesta doctrina, l’ha posat en pràctica en ella mateixa i en altres persones que assisteixen als seus tallers. Ara publica el llibre “Ho’oponopono. Ho sento, perdoneu, t’estimo “.\nEls antics sacerdots nadius de Hawaii, els anomenats “Kahunas”, van guardar gelosament el coneixement secret dels instruments i les pràctiques necessàries per al progrés espiritual. “Huna” significa “secret” en hawaià. Kahuna és el que coneix el secret, és el sacerdot de l’esperit de Aloha, el guardià de la misteriosa saviesa de les illes de Hawaii. Aquest coneixement ha estat revelat i ha arribat fins a nosaltres de la mà de la Kahuna Mornah Nalamaku Simeona (Honolulu, 1913) i del seu deixeble, el Dr Len.\nEl Ho’oponopono és l’instrument per portar a la pràctica l’esperit polinesi, una eina de conciliació i resolució de conflictes a través del poder de les paraules. S’utilitza per aconseguir la pau interior i l’harmonia en les relacions. Les quatre paraules essencials són: ho sento, perdoneu, t’estimo i gràcies. Amb això s’aconsegueix una neteja interior. Són els beneficis derivats del perdó del qual parlen totes les tradicions místiques.\nEs creu que el poble hawaià i els coneixedors de la saviesa Kahuna són descendents de la civilització perduda de Lemuria o Mu, el gran continent que suposadament cobria gran part dels actuals oceans Índic i Pacífic. Un vast territori que arribava tant a Hawaii com a Rapa Nui (illa de Pasqua).\nMaria Carmen Martínez Tomás comenta: “Aloha és una expressió de poder. Poques paraules tanquen tanta energia positiva en el seu significat. Aloha s’utilitza per saludar i expressa amor, compassió, bondat o gràcia. Es compon de “allotjament” (que vol dir presència o estar present) i “ha” (l’alè o inspiració divina). Per tant, en saludar a algú dient “Aloha” estem donant-li la benvinguda i reconeixent en aquesta persona la seva essència divina. Aloha és molt més que una salutació: és una expressió d’amor. Aloha implica una consciència d’unitat, de mútua ajuda i de cooperació per avançar per la vida. “\nDe la Dra M Carmen Martinez Tomàs\nMaria Carmen Martínez Tomás (Barcelona) exerceix de metge des de fa més de 30 anys, és professora del màster de medicina i infermeria naturista de la Universitat de Barcelona.\nLa luz del alma: El tesoro escondido de los cuentos, de l’Ana Maria Schluter


Orientació laboral de Creu Roja en Oliva - Diari Serpis\nOrientació laboral de Creu Roja en Oliva\nEres jove i vols treballar? Si tens entre 16 i 29 anys i estàs inscrit/a en el Sistema de Garantia Juvenil, vine a veure’ns! I si no ho estàs, nosaltres t’ajudem a inscriure’t.\nAcí veurem xarxes socials per a la cerca de treball, tallers d’entrevistes d’ocupació, desenvolupament de competències: scape room, activitats audiovisuals, etc. Coneix el mercat laboral junt amb les empreses. No et quedes sense plaça! Per a més informació: Tlf: 678 46 59 97 e-mail: antoni.pla@cruzroja.es.\nD’aquesta manera tan dinàmica es promociona entre els més joves la cerca de treball, un programa d’orientació laboral de Creu Roja, per donar a conéixer totes les eines que tenim a l’abast per tal de trobar treball.


Roger Tartera: 08/09/12\nNotícia :: La tardor ens portarà la última novel·la d'en Roger Tartera\nJa tinc enllestida la meva propera novel·la 'Ja no és temps de bicicletes blanques' i em ve de gust compartir algunes coses d'ella amb vosaltres.\nEs publicarà aquesta propera tardor i per primer cop em llençaré a l'aventura de l'autoedició. Us aniré desvetllant més secrets de tot plegat a mesura que s'acosti la data. De moment us deixo la sinopsi perquè aneu obrint boca, i aquesta fotografia tan evocadora de les bicicletes blanques que formen part de la novel·la i li donen títol.\nLes bicicletes blanques que apareixen a la foto i a la novel·la són les que van protagonitzar un moviment social a Amsterdam als anys 60. Una nit van aparèixer 60 bicicletes blanques a la ciutat dels canals amb l'objectiu que tothom que ho volgués pogués utilitzar-les per moure's pels carrers d'Amsterdam de manera gratuïta. El moviment es deia "Pla de les bicicletes blanques" i darrera d'ell hi havia activistes ecologistes que volien demostrar que no era necessari el transport motoritzat al centre de la ciutat. El pla no va funcionar i les bicicletes es van confiscar, però anys després han aparegut moviments similars en d'altres ciutats regulats i que funcionen força bé, com el Bicing a Barcelona. Aviat descobrireu quina relació hi ha entre aquestes bicicletes i la meva última novel·la.\nSinopsi de 'Ja no és temps de bicicletes blanques': Timi, un amargat monitor de menjador de prop de quaranta anys, porta una existència plana i monòtona. Un dia comet un delicte i decideix fugir. Comença una escapada sense rumb que el durà per diverses ciutats i països. La improvisació constant, l’atzar, la manca d’horitzons i diners i la desorientació existencial el governaran fins que es trobarà en un antic indret conegut on provarà de fer arrels. Ho aconseguirà?\nEtiquetes de comentaris: Notícies, Projectes | 0 comentaris\nNotícia :: La tardor ens portarà la última novel·l...


Gemma Cairó, durant l'entrevista | Pol Rius\nLes rendes dels treballadors també s’han financeritzat?\nL’economista Costas Lapavistas parla d'”expropiació financera”, de com els grans bancs, asseguradores, fons de pensions i d’inversions s’apropien d’una part de les rendes salarials. La canalització de l’estalvi familiar, ja sigui en crèdits al consum, hipoteques, compra d’accions o plans de pensions, és un nou espai que el capital té per rendibilitzar. Una part de l’estalvi va cap a les entitats financeres i companyies d’assegurances. La Caixa està cada cop més en el sector de les assegurances. Són nous espais de generació de beneficis per la via financera, i això implica endeutament. La financerització és complexa i va més enllà de la bogeria i el caos que han creat les entitats financeres.\nEs pot capgirar aquesta dinàmica?\nL’alternativa del comunisme ja no existeix? Està morta i enterrada?


Gas Natural retalla el deute en un 38%\nEl grup redueix en 10.000 milions els números vermells des del 2008, quan va incorporar Fenosa\nEl refinançament del préstec de 19.000 milions d'euros firmat per la compra d'Unión Fenosa, l'emissió de més de 12.000 milions en bons des del 2009, el recurs a l'ampliació de capital i la venda d'actius han permès reduir l'endeutament de Gas Natural en 10.000 milions en cinc anys. Dels 26.000 milions d'endeutament del 2008 (1.300 milions només l'any passat) s'ha passat als 15.995 milions de finals de l'any passat (14.900 milions sense el dèficit de tarifa).\nAixò representa una ràtio d'endeutament del 51,8% (el 54,5% el 2011) i 3,1 vegades el deute net sobre l'ebitda (beneficis abans d'impostos, taxes i amortitzacions), en el que es considera la banda baixa de les empreses del sector a Europa.\nL'empresa gasista vol mantenir aquesta política continuada de desendeutament, que es podrà aconseguir amb la generació de tresoreria, sense necessitat de més desinversions futures. De fet, només en els primers mesos d'aquest any, Gas Natural ha fet emissions per un import aproximat de 1.550 milions, en gran part col·locats entre inversors estrangers.\nTambé al febrer es van vendre uns actius a Nicaragua per 58 milions de dòlars, cosa que va permetre reduir el deute en 3,6 milions. Ara el grup que presideix Salvador Gabarró descarta desprendre's de més actius, perquè té totes les obligacions financeres cobertes fins al 2015, segons la documentació de la presentació prèvia a la junta d'accionistes celebrada aquesta setmana.\nEls venciments d'enguany arriben als 363 milions, mentre que els del 2014 sumen 2.316 milions. A partir del 2015, els compromisos del grup per retornar deute superen els 13.300 milions. Amb tot, el 55% del deute venç a partir del 2017.\nPel que fa a la política de retribució a l'accionista, la junta va aprovar un repartiment de dividends de 895 milions en efectiu (0,89 euros per títol) amb càrrec als resultats de l'any passat, cosa que representa un increment del 8,7% sobre la xifra abonada l'any anterior.\nEl dividend del 2012 suposa un retorn ( payout ) per a l'accionista del 62,1% i una rendibilitat del 6,6%.\nL'empresa, que va tancar l'any passat amb un nivell de capitalització de 13.589 milions, ha llançat una oferta per recomprar en efectiu i pel 93% del seu valor nominal (23,25 euros per unitat) les participacions preferents que Unión Fenosa va emetre l'any 2003 per 609,24 milions. El consell d'administració va aprovar ahir aquesta oferta de recompra, que canalitzarà a través de la filial Unión Fenosa Financial Services. Tot i que la quitança arriba al 7%, un informe de la firma independent Solventis situava el valor raonable de l'emissió en el 85,87%, cosa que significa que l'oferta final és més generosa.\nSegons les dades del grup gasista, els preferentistes que decideixin vendre les seves preferents hauran obtingut una rendibilitat mitjana anual del 3,74% des de l'inici.